Ukrainas Bezpilota sistēmu spēki

**Ukrainas Bezpilota sistēmu spēki** () ir atsevišķs Ukrainas bruņoto spēku veids, kas paredzēts gaisa, jūras, zemūdens, kā arī virszemes bezpilota un robotu sistēmu izmantošanai. Izveidoti 2024. gadā.

## Vēsture
2024. gada 6. februārī publicēja Ukrainas prezidenta dekrētu Nr.51/2024 "Par Aizsardzības spēku spēju paaugstināšanu", kas uzdeva Ukrainas Ministru kabinetam un Ukrainas bruņoto spēku ģenerālštābam strādāt pie atbilstoša ​​bruņoto spēku veida izveides, kura izveides jautājums tika skatīts Ukrainas Nacionālās drošības un aizsardzības padomē.

2024. gada 9. februārī kļuva zināms, ka pulkvedis Vadims Suharevskis kļūs par jaunieceltā Ukrainas bruņoto spēku virspavēlnieka Oleksandra Sirska vietnieku un būs atbildīgs par bezpilota sistēmu spēku izveidi. Suharevskis kopš Krievijas iebrukuma sākuma bija Jakova Handzjuka 59. atsevišķās motorizētās kājnieku brigādes komandieris. Šīs brigādes sastāvā bija viena no slavenākajām vienībām, kas specializējās bezpilota lidaparātu karadarbībā, "Maģāra putni".

2024. gada 7. maijā Ukrainas Ministru kabinets atbalstīja prezidenta dekrētu un uzdeva Aizsardzības ministrijai izstrādāt likumprojektu par bezpilota sistēmu karaspēka izveidi.

2024. gada 10. jūnijā Vadims Suharevskis ar Ukrainas aizsardzības ministra rīkojumu tika iecelts par Ukrainas bruņoto spēku bezpilota sistēmu spēku komandieri.

2024. gada 11. jūnijā Bezpilota sistēmu spēku komandieris Vadims Suharevskis ziņoja, ka vairākās Ukrainas bruņoto spēku vienībās ir izvietotas atsevišķas uz zemes izvietotu bezpilota sistēmu kompleksu rotas, kas veic uzdevumus frontes līnijā. Suharevskis sacīja, ka bezpilota sistēmu spēki veiks tādus uzdevumus kā vienību nodrošināšanu ar bezpilota lidaparātiem, to tehniskais nodrošināšanu, speciālistu rekrutēšanu un apmācību, kā arī militāro operāciju plānošanu, iesaistot bezpilota sistēmas. Spēki arī nodarbotos ar pieredzes iegūšanu un mijiedarbību ar bezpilota sistēmu ražotājiem. Tolaik jaunie spēki jau uzturēja kontaktus ar 90% pašmāju ražotāju un aktīvi komunicēja ar tiem.
thumb|Ukrainas Bezpilota sistēmu spēku logotips
2024. gada 25. jūnijā Ukrainas prezidents parakstīja dekrētu par Ukrainas bruņoto spēku Bezpilota sistēmu spēku izveidi. Bezpilota sistēmu spēki kļuva par atsevišķu Ukrainas bruņoto spēku atzaru.

2024. gada 18. jūlijā komandieris Suharevskis paziņoja, ka Ukrainai ir vairāk nekā 165 dažāda veida ierīču izstrādnes, kas tiek pārbaudītas un tiek izmantotas kaujas laukā. Turklāt bezpilota lidaparātu skaits pārsniedzot ienaidnieka aparātu skaitu.

2024. gada 30. jūlijā Ļvivā darbu sāka personāla atlases centrs, kas aprīkots ar dronu simulatoriem, lai kandidāti paši varētu pārliecināties un saprast, kā darbojas šādi lidaparāti.

2024. gada 3. septembrī Ukrainas Augstākā Rada otrajā lasījumā pieņēma likumu Nr.11507, kas paredzēja bezpilota sistēmu spēku iekļaušanu atsevišķajos Ukrainas Bruņoto spēku atzaros.

### Galīgais apstiprinājums
2024. gada 16. septembrī Ukrainas prezidents parakstīja likumu par Bezpilota sistēmu spēku kļūšanu par atsevišķu Ukrainas bruņoto spēku atzaru.

## Struktūra

### Kaujas vienības
**Centri**

* 22px 1. atsevišķais centrs (agrāk - 14. atsevišķais BS pulks)

**Brigādes**
* 25x25px 9. bezpilota sistēmu brigāde
* frameless|24x24px 20. bezpilota sistēmu brigāde
* 22px 59. triecienbrigāde
* 22px 412. bezpilota sistēmu brigāde (agrāk - atsevišķais BS pulks "Nemesis" ('ienaidnieks'))
* frameless|25x25px 414. bezpilota uzbrukuma aviācijas brigāde
* frameless|28x28px 427. bezpilota sistēmu brigāde 
* frameless|38x38px 429. bezpilota sistēmu brigāde 
**Pulki**

* frameless|28x28px 411. bezpilota sistēmu pulks
* 22px 413. bezpilota sistēmu pulks "Reid" ('reids', agrāk - atsevišķais BS bataljons)

**Bataljoni**

* frameless|27x27px22px 424. atsevišķais bezpilota sistēmu bataljons "Svarog"
* 22px Bataljons "Flying Skull" ('lidojošais galvaskauss')

### Atbalsta vienības

* 25x25px 93. atsevišķais atbalsta bataljons
* 22px 230. atsevišķais loģistikas bataljons
* 22px 190. mācību centrs
* 22px 6. rekrutēšanas centrs

## Tradīcijas
Bezpilota sistēmu spēku simbols ir bezdelīga. Spēku logotips tika izveidots, izmantojot MI.

## Atsauces

## Ārējās saites